google/wiki40b huggingface dataset:
Ann-Helén Laestadius

Bøkene om Agnes

Hun debuterte som forfatter i 2007 med barneboka SMS från Soppero som vant en romankonkurranse om «Att vara ung same i dag». Hun har etterhvert skrevet om den unge hovedpersonen Agnes i fire bøker, og det skal lages film av de to første bøkene. 
Bøkenes hovedperson Agnes er ei jente på 13 år som også bor i Solna med samisk mor og svensk far. Hun lærer seg samisk i skjul, og mottar en dag en sms på samisk fra en ukjent gutt i morens hjembygd Soppero. Historien utvikler seg dels som en forelskelseshistorie, og dels som en drøfting av identitet i krysspress: kan man være for mye samisk for vennene i Solna og for lite samisk for søskenbarnet i Soppero. I oppfølgeren Hej vacker diskuteres forholdet mellom Agnes og kjæresten Henrik i lys av hans livsstil som reindriftssame. I den tredje boka videreføres historien ett år etter: forholdet mellom Agnes og Henrik er over, mens Agnes' samiske identitet er i utvikling. Hun reiser på samisk konfirmantleir, hvor hun møter Henrik igjen. I den fjerde og foreløpig siste av bøkene utvikles samiske identitetsspørsmål ytterligere, denne gang med drøfting av tabuspørsmål.
UFC 31

Bakgrunn

Dette arrangementet var debut for fremtidig weltervekt tittelholder og nåværende lettvekt tittelholder BJ Penn, samt fremtidige weltervekt tittelholder Matt Serra. UFC 31 var det første arrangementet der UFC benyttet de nåværende vektklassene.
Let There Be Rock

Oversikt

Let There Be Rock var også den siste AC/DC innspillingen som hadde med bassisten Mark Evans, som hadde tidligere spilt på T.N.T. (1975) og Dirty Deeds Done Dirt Cheap (1976).
Den 3. april 1977 filmet AC/DC en liveopptreden av «Dog Eat Dog» for Australias musikkshow Countdown. I juli 1977 promoterte bandet Let There Be Rock enda mer ved å filme en musikkvideo til albumets tittelspor. Videoen ble spilt inn i en kirke i Perth, og filmen besto av Scott som prest og resten av bandet som altertjenere.
Denne versjonen ble etterhvert pakket med det internasjonale coveret, som markerte første gang et australsk AC/DC albumcover var likt som den korresponderende internasjonale utgaven.
I 1980 ga AC/DC ut en konsertfilm kalt AC/DC: Let There Be Rock. I 1997 ble en utvidet lydinnspilling av denne konserten utgitt på CD som Let There Be Rock: The Movie, på disk 2-3 av samleboksen Bonfire.

Internasjonal utgivelse

Som med AC/DCs tidligere album, var det også forskjeller mellom den australske og den internasjonale versjonen av Let There Be Rock'. Den internasjonale versjonen er utgitt i juni 1977. Den australske versjonen av Let There Be Rock var originalt tilgjengelig i internasjonale markeder utenfor USA og Japan, men bare på originale vinylpressinger. Alle internasjonale CD-utgivelser har den modifiserte sporlisten.
Atlantic Records fjernet «Crabsody In Blue» fra den internasjonale versjonen. Den ble byttet ut med en forkortet versjon av «Problem Child» fra Dirty Deeds Done Dirt Cheap, utgitt i september 1976. «Crabsody In Blue» har ikke offisielt blitt utgitt internasjonalt på CD.
Coveret på den internasjonale versjonen markerte også debuten av bandets logo.

Mottagelse

I 2001 kåret Q magazine Let There Be Rock til en av «50 Heaviest Albums Of All Time», med en «vekt» på 100 kg
Viksdalen

Viksdalen er en bygd som ligger øst i Gaular kommune i Sogn og Fjordane. Bygden kan deles i fire større krinser, Råheimsdalen, Eldalsdalen, Vikja  («Dalen») og Vasstrand. De to dalførene Råheimsdalen og Eldalsdalen møtes i Viksdalsvatnet, dalføret leder herifra videre mot Sande i Sunnfjord som er kommunesenteret i Gaular. 
Senteret i bygden, Vikja, ligger ved enden av Råheimsdalen. Her finnes skole, barnehage, nærbutikk og kirke. Vasstranda er brukt som fellesbetegnelse for gårdene på sørsiden av Viksdalsvatnet, mellom Eldalsosen og Kirkelid.

Geografi/Natur

Viksdalen er kjent for sin rike natur med elven Gaula (Gaularvassdraget) og Viksdalsvatnet som et naturlig midtpunkt. Veiforbindelsen over Gaularfjellet mellom Viksdalen og Balestrand er også godt kjent, og vil få status som nasjonal turistvei. Gaularfjellet er også et ettertraktet område for friluftsliv, særlig i vintersesongen.
Shriners Hospitals for Children Open

Justin Timberlake Shriners Hospitals for Children Open er en turnering på PGA-touren i golf. 
Turneringen har siden starten i 1983 hatt en rekke forskjellige navn som følge av sponsorbytter, men den har alltid blitt avholdt i Las Vegas i Nevada, der den spilles på TPC at Summerlin i oktober.  Frem til 2003 ble turneringen spilt over 5 runder på flere baner i området. Fra 1989 til 1999 gikk turneringen under navnet Las Vegas Invitational. Det var i denne turneringen Tiger Woods i 1996 vant sin første seier på PGA-touren. 
Fra 2008 til 2012 var Justin Timberlake vert for turneringen.  
I 2006 og 2007 var Fry's Electronics sponsor, samtidig som de fra 2007 var sponsor for den nyetablerte turneringen Frys.com Open i Scottsdale, Arizona, senere i San Martin, California.
Mohamed Khouaja

Karriere

Han deltok i sitt første VM da han deltok på 400 meter ved VM i friidrett 2009. Han kom på 7.-plass i sin semifinale, og nådde ikke finalen. Samme år vant han gull ved middelhavslekene 2009 i Pescara, da han løp på 45,77. 
I 2010 vant han gull på 400 meter ved Afrikamesterskapet i friidrett 2010 i Nairobi i Kenya. Han hevdet seg også i Verdenscupen i friidrett (IAAF Continental Cup) i Split, der han fikk bronse på 4 x 400 meter sammen Gary Kikaya (DR Kongo), Mark Kiprotich Mutai (Kenya) og Rabah Yousif (Sudan). 
Hans personlige rekorder på 200 og 400 meter er også libyske rekorder på disse distansene.
Roopa Farooki

Karriere

Hun studerte filosofi, økonomi og samfunnsvitenskap ved Universitet i Oxford, og begynte etterpå å jobbe innenfor forretningsfinansiering, og reklame før hun begynte å skrive skjønnlitterært på fulltid. I 2007 debuterte hun som forfatter med romanen Bitter Sweets. Den kom ut i Norge samme år under tittelen Bittersøt. Boken handler om en familie og strekker seg over tre generasjoner. Hun skrev romanen mens hun var gravid med sitt første barn og renoverte et hus. Boken ble kortlistet for Orange-prisen for nye skribenter det samme året. Hun utga sin andre roman, Corner Shop, i 2008 og den tredje romanen året etter: The Way Things Look To Me. Hennes fjerde roman, Half Life, ble utgitt i 2010 og nominert for en rekke priser. Den femte, The Flying Man, kom først i 2012.
Farookis romaner har blitt meget godt mottatt og hun har blitt sammenlignet med andre kvinnelige romanforfattere av ulik etnisitet fra Storbritannia som blant annet Andrea Levy, Zadie Smith, og Monica Ali. I et intervju med Metro i 2010 under tittelen «Nationality is Not The Issue» uttalte Farooki at hun var smigret av sammenligningen, men sa at hovedforskjellen mellom dem var at hun hadde gjort en bevisst beslutning om ikke å fokusere på kulturelle motsetninger i sine romaner, og heller skrive om universale emner.

Personlig liv

Roopa Farooki er datter av den avdøde Nasir Ahmad Farooki, en pakistansk romanforfatter og en framstående figur i de pakistanske litterære sirkler på 1960-tallet. Hennes far forlot henne da hun var 13 år, senere giftet seg med en kinesisk-amerikansk kvinne. Hennes mor, Nilofar, hadde et langvarig forhold til engelsk-iraker av jødisk opprinnelse. Til tross for å være av både pakistansk og bangladeshisk opprinnelse snakker Farooki kun engelsk ettersom hennes foreldre var ivrige på å tilpasse seg London og snakket kun engelsk med henne.
Farooki nevner sin far som litterær inspirasjon, og har skrevet likeframt om sitt forhold til sin far og hans påvirkning på sitt arbeid. Hun har også skrevet om sine erfaringer med hudsykdommer som eksem og behandling for fruktbarhet. Hennes seneste romaner har figurer med aspergers syndrom og bipolar lidelser.
Hun bor i sørvestlige Frankrike med sin anglo-irske ektemann, sine to unge sønner og to unge tvillingdøtre, og hvor hun underviser i kreativ skriving. Hun har vært foreleser i masterprogrammet for prosatekster ved Canterbury Christ Church University i England.
Seiner Majestät Schiff

Forkortelsen S.M.S. eller SMS står for Seiner Majestät Schiff og ble benyttet om skip i den keiserlige tyske marine og i Østerrike-Ungarns marine. Kan sammenliknes med det britiske HMS (His/Her Majesty's Ship) og det norske KNM.
Strophiona

Utseende

Middelsstore (ca. 10-20 millimeter), noe brede, gule og svarte trebukker. Antennene er tynne, halvparten så lange som kroppen. Pronotum er klokkeformet, hode og pronotum gjerne med tverrbånd av nedliggende, gule hår. Dekkvingene er bredere enn pronotum, avsmalnende bakover, svarte med gule tegninger. Beina er middels lange, lårene litt fortykkede.

Levevis

Larvene utvikler seg i død ved. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege. Ulikt de fleste andre blomsterbukker er de også aktive on natten og kommer da til lys.

Utbredelse

Artene er vidt utbredt i USA.
Guadalajara (Spania)

Historie

Byen var opprinnelig en romersk by ved navn Arriaca' og ble muligens grunnlagt av en førromersk kultur, men man har ikke funnet arkeologiske spor som støtter dette. Byen ble innlemmet, som Caracca,, i den romerske provinsen Hispania Tarraconensis. Byen lå langs veien fra Emerita (dagens Mérida) til Caesaraugusta (dagens Zaragoza), nordøst for Complutum (dagens Alcalá de Henares).
Guadalajara ble grunnlagt på ny av maurerene på 700-tallet. De kalte byen Wadi-al-Hajara (وادي الحجارة), som betyr «Steindalen». Muslimrne bygde mange monumenter i byen, som den mauriske broen over Henares, ruinene av den gamle alcazaren (arabisk for «borg») og den tidligere St. Maria-kirken, som da var en moske. 
I 1085 ble Guadalajara erobret av de kristne styrkee til Alfonso VI (konge av Leon og Castilla). Krønikene forteller at de kristne armeene ble ledet av Alvar Fanez de Minaya, en av løytnantene til El Cid. Fra 1085 og frem til slaget ved Las Navas de Tolosa i 1212, led byen under krigene mot almoravidene og almohadene. På tross av krigene kunne den nye kristne befolkningen bygge opp igjen byen på grunn av folk som kom fra nord (Castilla, Baskerland og Navarra). Alfonso X av Castilla vernet byen og gjorde at byen blomstret. 
På 1300-tallet var Mendoza-familien domienrende i Guadalajara og i 1460 fikk den byrett av Henrik IV. I denne perioden ga Mendoza-familien ordre om å bygge El Palacio del Infantado som hovedresidensen deres. Den stod ferdig tidlig i 1480-årene og ble av mange reknet som det eldste gjenværende byggverket i renessansestil utenfor Italia. Under den spanske arvefølgekrigen ble byen Guadalajara plyndret. 
På 1800-tallet ble byen ødelagt under den spanske selvstendighetskrigen (1808-1814) og den ble videre satt tilbake da Real Fábrica de Paños ble stengt i 1822. I 1808 ble Guadalajara erobret av den franske hæren under General Hugo og byen ble ødelagt. 
I 1840 ble Guadalajara provinshovedsteden i provinsen med samme navn. Et militærakademi ble grunnlagt i byen og byen utviklet seg sakte på andre halvdel av 1800-tallet og på starten av 1900-tallet. 
Etter den spanske borgerkrigen (1936-1939), som også berørte byen sterkt, ble Guadalajara i 1959 en del av utviklingsplanene som gjorde den til en industriby. Guadalajara har sidan den gang vokst kraftig.
Hypogeum

Hypogeum (latin: hypogeum fra gresk: ὑπόγειον, hypo, «under» og Γῆ,gē, «moder jord», «under jorden»; flertall hypogeer) er et underjordisk tempel eller gravanlegg, som regel sikret med et hvelv, hogd ut av fjellgrunnen med en rekke sammenknyttede rom. Begrepet ble benyttet av Herodotos for å henvise til underjordiske gravkamre i oldtidens Egypt, skjønt også for sapperende tunneler til persiske beleiringskraft.
Kristne bygget senere lignende underjordiske helligdommer, krypter og graver som de kalte katakomber, men det var kun adskilt i navnet enn i hensikt og ritualer, og arkeologiske og historiske forskning har vist at de er i praksis det samme. Werner Jacobsen skrev at «Som andre ambisiøse romere, var helgen-biskopene fra 200- og 300-tallet vanligvis gravlagt i hypogea i gravlunder utenfor byenes murer; ofte var det kun mirakler ved deres graver som fikk deres etterfølgere til tilpasse seg mer oppdatert utforming. I Dijon ble helgenen og biskop Benignus (død ca. 274) gravlagt i en stor sarkofag i et gravkammer i den romersk gravlund. Ved 500-tallet hadde graven forlengst forfalt og ble ansett som hedensk, selv av biskop Gregor av Langres.»
Hypogeer vil ofte inneholde bestemte nisjer for kremerte menneskelige levninger eller loculi for gravlevninger. Tidvis kunne graver av denne typen bli referert til som bygde graver.
En hypogeum kan også referere til enhver antikk bygning eller en del av en bygning som er bygd under jorden slik de rekker med tunneler under Colosseum i Roma, som ble benyttet for å holde på slaver, særskilt krigsfanger, og ville dyr, mens de ble holdt klare for gladiatorkamper. Dyr og slaver ble ført opp via falldører under den sandbelagte arenaen under kampene.

Eksempler

Et tidig eksempel på en hypogeum er funnet ved det minoiske bronsealderstedet Knossos på Kreta. Dets undergrunnshvelv var formet som en bikube og hogd ut av myk bergart. Ħal-Saflieni Hypogeum, et underjordisk tempelstruktur fra yngre steinalder på Malta, er det eldste eksempel på et forhistorisk hypogeum. Dens eldste fase er dater til 3600–3300 f.Kr. Det består av et kompleks av underjordiske kamre, haller og passasjer som dekker omtrentlig 500 m2 på tre nivåer, delvis hogd ut for å etterligne tempelarkitektur og inneholder omfattende mengder av forhistoriske kunst i form av relieffer. På Larnaka på Kypros ble Lefkaritis-graven oppdaget i 1998, etter å ha blitt forseglet for 2800 år siden
Hypogeer er også funnet i oldtidens Egypt, eksempelvis i den nordlige Masghuna-pyramiden, den sørlige Masghuna-pyramiden, og den uferdige pyramiden i sørlige Sakkara. Hypogea i oldtidens Palmyra i dagens Syria inneholdt loculi stengt med steinplater med skulpturerte portrettrelieffer, og sarkofag av med relieffer av familiemiddager på sarkofaglokkene.
Fra tidlig kristen tid finnes Silivri-Kapi-hypogeet i Istanbul og Hypogeum Flaviorum i Roma. Av hypogeer fra romertiden i det norditalienske område og i regionene i Puglia finnes Trinitapoli-hypogeene og Torre Pinta-hypogeet ved Otranto. I Tyskland er det en rekke hypogeer som romerske graver, eksempelvis den såkalte romergraven i Weiden ved Köln.
Sandakan

Historie

Sandakan ble opprettet som den første europeiske bosetningen på Sabahs nordøstkyst av William Clarke Cowie i 1872. Denne handelsposten ble oppført på Pulau Timbang, i det indre av Sandakan-bukta, og ble raskt kjent som Kampung German på grunn av den store mengden tyskere som besøkte stedet. Den 15. juni 1879 ble bosetningen ved et uhell totalt ødelagt. Det ble besluttet å gjenoppbygge bosetningen i Buli Sim Sim, på fastlandet nordøst for Pulau Timbang.
Den 21. juni 1879 grunnla William Burgess Pryer Elopura, den skjønne byen, ved munningen av Sandakan-bukta. I 1887 fikk byen navnet Sandakan.

1884-1946: Nord-Borneos hovedstad

I 1884 ble hovedstaden i Britisk Nord-Borneo flyttet fra Kudat til Elopura. Handelsposten, med 3 771 innbyggere, utviklet seg til en småby som fikk etablert hotell, tempel og skoler ved slutten av 1800-tallet, og den ble raskt en viktig utskipningshavn for produkter fra området. Tømmerindustrien kom i 1885 og i 1894 ble det lokale Sabah dampskipsselskap etablert med hovedkontor i byen. Sandakan var også anløpssted for Straits dampskipsselskaps gods- og passasjerskip med rute til Singapore. På begynnelsen av 1900-tallet begynte en modernisering av byen.
Sandakan var under japansk okkupasjon fra den 19. januar 1942 til den 19. oktober 1945, da byen ble frigjort av Australias 9. divisjon. Etter andre verdenskrig var byen nær totalødelagt. Som en følge av dette ble hovedstaden i Britisk Nord-Borneo flyttet til Jesselton i 1946.

Etterkrigstiden

Mot slutten av 40-tallet hadde oppbygningen av Sandakan påbegynt, handelsvirksomheten startet opp igjen og tømmerindustrien ble på nytt organisert. Tømmer bidro med en betydelig rikdom, og på 70-tallet ble det sagt at Sandakan hadde den største konsentrasjonen av millionærer i verden. På begynnelsen av 80-tallet var tømmerressursene utnyttet, og man begynte med beplantning av oljepalmer og kakaotre.

Transport og infrastruktur

Sandakan lufthavn er regionens største, og ligger nordøst for byen. Havnen, sør for bysenteret, er Sabahs nest største. Fra havnen er det fergeforbindelse til Zamboanga på Mindanao i Filippinene. Sandakan fikk veiforbindelse på begynnelsen av 80-tallet, da veien mellom Kota Kinabalu og Tawau ble bygd.

Turisme

Sandakan er et utgangspunkt for flere turistmål i Sabah: «Skilpaddeøyenes» nasjonalpark, Sepiloks rehabiliteringssenter for orangutanger, Rainforest Discovery Centre, Gomantong-grottene og Kinabatangan-elva. En av byens eldste bygninger er St. Michaels og alle englers kirke. Forfatteren Agnes Keiths hus, som er omgjort til museum, ligger også i Sandakan.
Levada Center

Levada-Center (Левада-Центр) er en russisk ikke-statlig organisasjon som foretar meningsmålinger og foretar sosiologisk forskning. Den er oppkalt etter dens grunnlegger, den første russiske professor i sosiologi, Jurij Levada (1930–2006). Organisasjonen ble grunnlagt i 2003, men dens historie går tilbake til 1987 og grunnleggelsen av Det allrussiske senteret for opinionsundersøkelser, opprinnelig ledet av akademikeren Tatjana Zaslavskaja. Som et av Russlands største forskningsselskaper, foretar Levada Center sine egne såvel som forespurte sosiologiske og markedsmessige undersøkelser.
Pseudomyrmecinae

Utseende

Små til middelsstore, slanke maur. Hodet er forholdsvis stort og avrundet, med nokså store fasettøyne (til maur å være). Kjevene er korte og robuste, med skarpe innerkanter. Thorax er nokså slank, petiolus består av to ledd. Der er gjerne svarte, rødgule eller en kombinasjon av de to fargene.

Levevis

Pseudomyrmecinae lever i forholdsvis små kolonier og leter etter mat enkeltvis. De er kjent for å være temmelig aggressive og stikker lett. De er rovdyr, men tar også gjerne honningdogg og andre søte ting. Noen arter lever inne i hule torner på akasier, og bidrar til å beskytte disse mot beiting.
29er (sykkel)

29er (leses tjuenier) er en form for terrengsykkel med hjul av størrelse 29 tommer. Standard hjulstørrelse for terrengsykler er 26 tommer. Fordelen med 29er-hjul er at kontaktflaten mot underlaget øker og angrepsvinkelen mot hindre minker. Derfor vil det bli enklere å komme seg opp en bratt bakke, og overvinne stor steiner og andre hindringer. En ulempe med slike hjul er økt vekt. Det tar også lengre tid å fullføre en rotasjon. Dette vil igjen føre til en teoretisk tregere akselerasjon enn 26-tommers hjul har.
Badlands' ukronte konge

Handling

1882 - 1883
Skrue sitter på toget. Mens han sitter å snakker med en gammel mann, kommer ”James gjengen” og forsøker å rane Skrue. De tar gullgebisset, og mens de har fingrene sine inni der, mæler Skrue til alt han kan og smeller igjen gebisset. Røverne rir sin vei så fort de kan. Men Skrue var uforsiktig og falt av toget, men heldigvis møtte han noen folk som drev en kveg flokk, og han fikk en jobb der, passe på premie oksen. 
Om natten dra Skrue satt og skrev brev til moren og faren sin, kom det noen og slo han ned , og stjal oksen. Når han våkner drar han etter dem med en gang, og finner en skadet mann, som har satt fast foten sin under en stein (den kommende amerikanske presidenten Theodore Roosevelt). På en sprø måte klarte de å fange tyvene, og Skrue returnerte med premieoksen.
Albania i Tyrkvisjonens sangkonkurranse

Bakgrunn og historikk

Albania har deltatt i alle utgavene av Tyrkvisjonens sangkonkurranse siden landet debuterte i 2014, da sangeren Xhoana Bejko ble invitert direkte av tyrkvisjonsarrangøren til å delta i konkurransen. I ettertid bekreftet Radio Televizioni Shqiptar at de ville kringkaste konkurransen i landet. De påfølgende årene har konkurransen blitt kringkastet av Tring TV og representanten blitt valgt internt. Albanias bidrag har siden 2014 blitt fremført på tyrkisk.

2014–2018

Den albanske sangeren Xhoana Bejko debuterte som representant for Albania i 2014. Hun fremførte en den tyrkiske versjonen av «Zjarr dhe ajër» alene på scenen, og kvalifiserte seg ikke videre til finalen. Hun returnerte til konkurransen i 2015 sammen med kosovoalbanske Visar Rexhepi, og oppnådde en åttendeplass i finalen. Eneda Tarifa, som tidligere har deltatt i blant annet Festivali i Këngës og Eurovision Song Contest, skal delta for Albania i 2018. Tarifa blir med dette den første deltakeren i Tyrkvisjonens sangkonkurranse som tidligere har deltatt i Eurovision Song Contest.
Phillipsburg (New Jersey)

Tettsteder i nærheten

Figuren nedenfor viser tettsteder i en radius av 8 km rundt Phillipsburg.
Almby IK

Orientering

Orienteringsgruppen ble startet opp i 1929 og hadde sin storhetstid på 80-tallet I dette tiåret hadde klubben stor suksess i orienteringsverdens største klubbstafetter, Tiomila og Jukola og hadde flere løpere i stallen som har hevdet seg internasjonalt. Klubben vant herrestafetten under Jukola hele tre ganger, i 1981, 1984 og 1985. Tiomila ble vunnet i 1985, noe som foreløpig er klubbens eneste seier i den største orienteringsstafetten i Sverige. Kvinnene vant Venla-stafetten i 1983. Smålandskavlen ble av herrene vunnet i 1984.
Tmesorrhina chireyi

Utseende

En middelsstor (ca. 25 millimeter), avlang, blå gullbasse.

Levevis

Arten lever i regnskog.
Blandingskorrosjon

Blandingskorrosjon er en korrosjonsprosess i karst som oppstår der vannmasser av ulik opprinnelser blir blandete. Fenomenet bidrar til å forklare hvorfor karstholer i det hele tatt kan dannes på stort dyp, hvor grunnvannet egentlig skulle ha kommet i kjemisk likevekt med bergingsmassen og ikke lenger virke korroderende.
Forutsetningen for blandingskorrosjon er at de to vassmassene har hatt kontakt med miljø med ulikt innhold av karbondioksid (CO2). Dette kan skje ved at den ene vannmassen har infiltrert gjennom jord, som har relativt høyt innhold av CO2, og den andre ikke. Når disse vassmassene flyt gjennom skar sprekker, vil de snart komme i kjemisk likevekt med kalksteinen og ikke lenger virke utvidende på sprekkene. Men dersom disse to vassmassene blir blandete hvor sprekkesystemene krysser hverandre, vil kjemiske reaksjoner frigjøre CO2, slik at vannmassen på nytt kan tære på veggene og danne huler.
Tour de France 1948

Gjennomføringen av rittet

Rittet ble vunnet av italieneres Gino Bartali, som også vant klatretrøya. Han vant i tillegg 7 etappeseiere, som totalt ga han en margin på over 26 minutter til Briek Schotte på andreplass og over 28 minutter til Guy Lapébie på tredjeplass. Det italienske laget hadde ikke kjørt Touren på over 10 år. Lagkonkurransen ble vunnet av Belgia.
Maison Brillet

Historie

Guy Brillet (f. 1656) etablerte huset i sin tid, og siden har det vært i familien. I over 300 år har ti generasjoner drevet dette huset. I 1850 slo sjette generasjon Brillet seg ned der de holder til den dag i dag; på eiendommen Les Aireaux, midt på grensen mellom de to beste konjakkområdene. Der plantet de nye vinstokker, og fikk bygd en skikkelig vinkjeller, med «le paradis», der de eldste konjakkene samles. Fram til dette hadde de kun solgt konjakk på tønner til andre produsenter. Nå etablerte de i stedet sitt eget merke, selv om fortsatte å selge konjakk kun på tønner. Ikke før åttende generasjon begynte de å selge konjakk og Pineau des Charentes på flaske. I mellomkrigstiden brukte de store mengder av konjakklagrene sine til å produsere Pineau des Charentes, samtidig som de solgte ut mye av lagrene sine til de store negociantene. 
Fra 1985 bestemte de seg for å markedsføre konjakken sin under eget navn. Nå var det 10. generasjon Brillet, ved Jean-Louis Brillet som styrte huset. De hadde fortsatt mye konjakk i vinkjelleren sin, og har etter dette satset mye på single cru konjakk, dvs at man ikke blander årganger, og de blander heller ikke Grande og Petite Champagne. Rene årganger er ikke veldig vanlig i konjakk.